שיחה:מכון פוליס

message: לדעתי יש חשיבות. יש גם ערך מקביל בויקי האנגלית. אין זה "בית ספר לשפות", אלא מכון אקדמי ללא כוונת רווח, אשר הינו "אחד המוסדות היחידים בעולם המלמדים את השפות “המתות” (כגון יוונית עתיקה, עברית מקראית או לטינית) כשפות חיות לכל דבר". עמותת פוליס היא יזמה מטעם קבוצה בינלאומית של חוקרים ומורים (בלשנים, מומחים פדגוגיים, היסטוריונים וחוקרים קלאסיים) אשר חולקים אמונה משותפת בדבר היותן של שפות, עתיקות כחדשות, המפתח למורשתנו התרבותית והרוחנית. פוליס פועלת בשיתוף-פעולה עם אוניברסיטת סנטה קרוצ’ה, רומא (USC – Rome). המכון המכון מציע תכנית מוסמך בפילולוגיה עתיקה, המכון מארגן כל שנה קונגרס בינלאומי ועוד.אגסי - שיחה 19:10, 13 ביולי 2013 (IDT)
replies: text: יש לך מקורות אובייקטיביים לכתוב מעלה שאינם מטעם המכון? Assayas • שיחה • 19:32, 13 ביולי 2013 (IDT)

text: זו פרסומת לבית ספר לשפות שקם ב-2008. Dvh - שיחה 20:19, 13 ביולי 2013 (IDT)
replies: text: : מוטי, הדברים כתובים בוויקי האנגלית ובאתר שלהם. אתה חושד שהם ממציאים את זה? אתה מוזמן לפנות אליהם בטלפון או באימייל ולבקש הוכחות חותכות. אגסי - שיחה 01:29, 14 ביולי 2013 (IDT)
replies: text: ::לא ברור מהערך מטעם מי הם נותנים תואר שני. גם באתר שלהם אין מידע בנושא. זה מידע חשוב לגבי חשיבות הערך. חנה Hanay • שיחה • מיזם אוניברסיטת חיפה ממשיך 09:03, 14 ביולי 2013 (IDT)
replies: text: :::הסגל האקדמי מונה שבעה אנשים בדיוק. מתוכם שניים עם תואר ד"ר, השאר עם תואר מוסמך או מועמדים ללימודי דוקטורט. זה מוסד אקדמי שנותן תואר שני?! מוזר מאוד. תוספת: אני שם לב עכשיו שהם לא כותבים שהם נותנים תואר שני, אלא קוראים לזה "לימודים לתואר שני" (ניסוח מתחכם, כמו שכותבים מי שלא סיימו תואר). זה לא מוסד אקדמי. נרו יאיר • שיחה • ז' באב ה'תשע"ג • 10:47, 14 ביולי 2013 (IDT)
replies: text: ::::פניתי לכותב הערך וביקשתי את התייחסותו לנושא התואר האקדמי. חנה Hanay • שיחה • מיזם אוניברסיטת חיפה ממשיך 11:03, 14 ביולי 2013 (IDT)
replies: text: :::::בדיקה באתר רשם העמותות מגלה, שקיימת עמותה בשם "פוליס - המכון ללשונות ולמדעי הרוח בירושלים (ע"ר)" שנרשמה במאי 2011. יש בכך כדי להראות שלא מדובר על פעילות עסקית/מסחרית, אבל עדיין אין בכך להוכיח שמדובר על מוסד אקדמי. שימו לב שהשם שמופיע ברשם העמותות אינו זהה לשם שמופיע בערך.  Lostam - שיחה 15:08, 14 ביולי 2013 (IDT)
replies: text: ::::::זו אמנם לא חברה בע"מ, אבל גם במלכ"ר אפשר לעשות עסקים לא רעים בכלל. כידוע יש מנהלי מלכ"רים שמרוויחים סכומי עתק כל חודש. נרו יאיר • שיחה • ז' באב ה'תשע"ג • 15:10, 14 ביולי 2013 (IDT)
replies: text: ::::::: אגסי. הוויקי האנגלית היא קנה מידה לכלום בהעדר מקור אובייקטיבי. אתר החברה בוודאי לא מקור אובייקטיבי, כי מדובר באתר מסחרי שמעוניין למשוך ציבור משלם וכמה שיותר. בהעדר מקור אובייקטיבי מדובר בפרסומת ותו לא. חובת ההוכחה על כותב הערך לא עליי ושיואיל ויתכבד להמציא מקורות אובייקטיביים. אם זה חשוב לך התקשר בעצמך ובקש מקורות שאינם מבית היוצר העצמי. בהצלחה. Assayas • שיחה • 15:21, 14 ביולי 2013 (IDT)
replies: text: ::::::::לסופרי הראשים והתארים - בתוכנית המסטר מלמדים שבעה דוקטורים. לא נראה לי שהיא פונה לדוברי עברית. המכון סמוך על שולחנה של Pontificia Università della Santa Croce ברומא (עדיין חסר לנו ערך עליה), ומשתף פעולה עם עוד אוניברסטה קתולית אחת לפחות. אני מתאר לעצמי שהתואר יהיה מטעם אחת מהן. --א 158 - שיחה 19:27, 14 ביולי 2013 (IDT)
replies: text: ::::::::: מקור אובייקטיבי לא חייב דובר עברית Assayas • שיחה • 19:31, 14 ביולי 2013 (IDT)
replies: text: :::::::::: הדיון הוא לעניין החשיבות. אם יש דרישה לאימות העובדות, אז אפשר לכתוב בערך "דרוש מקור". נכון שלחלק מהעובדות אין מקור נוסף חיצוני, אבל גם לא מצאתי ברשת טענות שמדובר באתר של רמאים שעושים עוקץ, או הטעייה חמורה. אני בעד לחפש מקור נוסף, ובמקביל להמשיך בדיון האם יש חשיבות בהנחה שהעובדות נכונות. ואין סיבה לזלזל בעובדה שהערך מופיע כבר חצי שנה בויקי האנגלית. אגסי - שיחה 21:38, 14 ביולי 2013 (IDT)
replies: text: ::::::::::: אז חפש והבא. עד אז זו פרסומת וזוהי סוגיה משמעותית בדיון חשיבות משום שהנחתום לא יכול להעיד על חשיבותו. ולגבי הוויקי באנגלית. כמו שאתה בוודאי זוכר כאן שיחה:מאהר אל-בחיירי. האיש היה נשיא מצרים במשך כמה שעות בוויקי באנגלית, לזמן מסוים במקביל לחב' מנסור ומישהו ייבא את השטות הזו לכאן. אז בהעדר מקור היא לא קריטריון לכלום. Assayas • שיחה • 21:40, 14 ביולי 2013 (IDT)
replies: text: :::::::::::: לא תמיד אפשר למצוא מקור חיצוני, וכשמדובר במוסד מכובד, אפשר לסמוך על הכתוב בו. אם לדייק, בשיחה:מאהר אל-בחיירי כתבתי מיד עם עליית הערך, שמדובר בטעות על סמך מה שכתוב בוויקי האנגלית, שהנשיא הזמני הוא עדלי מנסור.אגסי - שיחה 21:58, 14 ביולי 2013 (IDT)
א158, לא ברור מניין לך שמלמדי שם שבעה דוקטורים, גם באנגלית יש אותה רשימת סגל כמו בעברית, שאליה קישרתי למעלה. 2 בעלי תואר ד"ר, חמישה שאינם. אבל גם אם היו שבעה דוקטורים - ספק אם זה היה חשוב מספיק. 
אגסי, דיון חשיבות כולל בתוכו גם דיון לגבי אמיתת האמור בערך. זה חלק מהעניין. אבל כאמור, גם הם עצמם לא טוענים שהם נותנים תואר שני. ככל הנראה הקורסים שלהם מוכרים, ברמה כלשהי, באוניברסיטה ההיא ברומא (שחסרון הערך שלה אומר שכנראה גם היא לא בחזית המחקר האקדמי). לטעמי זה עדיין לא מספיק. נרו יאיר • שיחה • ט' באב ה'תשע"ג • 22:37, 16 ביולי 2013 (IDT)

text: אי קיום הערך בויקיפדיה העברית לא אומר דבר על חשיבות. יש ערך על האוניברסיטה בכמה ויקיפדיות ראו Pontifical University of the Holy Cross  חנה Hanay • שיחה • מיזם אוניברסיטת חיפה ממשיך 22:43, 16 ביולי 2013 (IDT)
replies: text: :ראיתי את זה כבר קודם. בעיניי אלה שלושה ערכים מלבד איטלקית ואנגלית, ממש לא מרשים. ולדעתי יש משמעות לחסרון הערך אצלנו. אני מסתכן בניחוש שיש מעט מאוד אוניברסיטאות כאלה מבין אלה שנמצאות תדיר בדירוגי מאה המובילות בעולם. עוד יש לשים לב שמדובר במוסד שקם בשנת 1984. נרו יאיר • שיחה • ט' באב ה'תשע"ג • 23:37, 16 ביולי 2013 (IDT)
replies: text: :: מסכים עם חנה, שאי קיום הערך בויקי העברית לא אומר דבר על החשיבות. בערך ‏דירוג אקדמי של אוניברסיטאות בעולם כשליש מתוך 100 האונברסיטאות המובילות הם ערכים אדומים, וזה לא ממש מכובד. אגסי - שיחה 00:00, 17 ביולי 2013 (IDT)
* טלפנתי היום למכון פוליס (0747011048), ושוחחתי עם יצחק, המנהל האדמינסטרטיבי. הוא אמר לי שהם מחלקים תואר שני מטעם אוניברסיטת סנטה קרוצ’ה, ויש להם הסכם בכתב איתם. לבקשתי, הוא אמר שיכתוב כאן הבהרות, ובמידת הצורך יענה לשאלות. אגסי - שיחה 12:12, 17 ביולי 2013 (IDT)
שלום לקהילת העורכים, שמי יצחק ואני מנהל אדמיניסטרטיבי במכון פוליס. אני מודה לכולכם על השתתפותכם בדיון. למרות שאני מייצג את האינטרסים של המכון בדף זה, הייתי רוצה לשכנע אתכם בחשיבות הדף ולענות על השאלות והתהיות של כמה מכם.
תחילה, למען הסר ספק, המכון מחלק תואר שני רשמי, מטעם אוניברסיטת סנטה קרוצ'ה ברומא. האוניברסיטה, גם אם אינה מפורסמת, הינה אוניברסיטה מוכרת באיטליה ובאירופה. עורכים/ות אשר מבקשים/ות לראות את האמנה בין המכון לאוניברסיטה זו מוזמנים/ות לבוא למכון או לבקש צילום שלה באימייל הבא: infopolisjerusalem.org. מבלי שניתן יהיה להוכיח זאת, ברצוני ליידע אתכם כי אנו עובדים במשותף עם עמיתים מהאוניברסיטה החפשית של ברלין והסורבון בפריז על מנת לזכות בהכרה רשמית של מוסדות אלו. 
שנית, ברצוני לאמת את המידע שנכתב כאן, לפיו שבעה בעלי תואר שלישי לפחות חברים בסגל של פוליס: פרופ' כריסטוף ריקו מאונ' שטרסבורג, פרופ' יאן יוסטן מאונ' שטרסבורג, ד"ר יוהאנס ניהוף מאונ' טובינגן (מלמד באונ' החפשית של ברלין), ד"ר ג'ורג' קיראז מאונ' קיימברידג', ד"ר כריסטי באנדאק מאונ' נאוואר, ד"ר אלני פאפא מאונ' המבורג (עובדת באקדמיה למדעים בברלין) וד"ר אדוארדו אנגלזינג מאונ' קאדיז (מלמד באוניברסיטת מערב וושינגטון). כמה מהם, כמו יוסטן, ניהוף או קיראז מפורסמים מאוד בתחומם. 
נקודה שלישית, בנושא ההאשמות על מטרות מסחריות: העמותה היא מלכ"ר. המנהל הכללי, כריסטוף ריקו, אינו מקבל שכר מהמכון על עבודתו ומנהל את המוסד מתוך אמונה במטרה בלבד. אני מזמין כל אחד לבקש עותקים של תלושי השכר שלי כדי לבדוק האם אני מרוויח, אם לצטט את מר נרו יאיר, "סכומי עתק בכל חודש" או לבוא לבקר במכוננו כדי לראות באיזה סוג של לוקסוס אנחנו עובדים ומלמדים. המכון שורד אך ורק בזכות תרומות של תומכי מדעי הרוח. אני מודע לכך שהצנע והפשטות של המכון אינו מהווה ראיה לנכונות המידע שהוא מספק על עצמו, אך אני מקווה לפחות שהוא יימנע מאנשים להאשים אותנו במסחור ויקיפדיה, ב"התחכמות" או בסילוף נתונים מתוך בצע כסף. 
אסיים בהתייחסות לעניין המקורות: פורסמו עלינו כמה כתבות בעיתונים גרמניים וספרדים על שיטת הלימוד והמכון שלנו. אוכל לשלוח צילומים שלהם למי שחפץ בכך. חוץ מזה, ברשותינו ספר לימוד יוונית של המכון ועוד ספר בתהליכי עריכה אצל קיימברידג' סקולר פרס על מקורות הא"ב עם מאמרים של משתתפי כנס שאורגן בנושא בפברואר האחרון (הפרופסרים כריסטוף ריקו, אורלי גולדוואסר, פסקאל וורנוס, אמיל פואש ועוד). הם אינם מקור בר סמכא לנאמר בערך, אבל אני מאמין כי אלו הם ראיות מספיקות לחשיבות מסויימת של המכון בתחום מדעי הרוח בישראל. קשה לי למצוא מקורות חיצוניים על עצמנו, אבל אני חושב שמאות הסטודנטים שלנו ברחבי העולם והשכנים שלנו בשכונת מוסררה יכולים להעיד גם הם על חשיבותו של המכון.
עבור כל שאלה, אתם/ן מוזמנים/ות לפנות אלי בכתובת: infopolisjerusalem.org, לבקר באתר שלנו: polisjerusalem.org או לפנות אלי בטל' האישי (מקרים דחופים): 0523650447.
בהערכה רבה לעבודתכם, 
יצחק דבש, מכון פוליס 94.159.190.227 13:00, 17 ביולי 2013 (IDT)

text: תודה ליצחק דבש על ההבהרות שלו. אני סבור שהוא סיפק מידע ואימות מספיקים. מי שמתעקש לקבל הוכחות בכתב, מוזמן לפנות אליו, כפי שהוא הציע. אני מתחזק בדעתי שיש חשיבות לערך. אגסי - שיחה 16:22, 17 ביולי 2013 (IDT)
replies: text: :אם המכון נותן תארים אקדמיים, ונראה על פני שנותן, אז יש מקום להשאיר את הערך. זה מקרה גבולי אבל במקרה זה אני מעדיפה להשאיר מאשר למחוק. חנה Hanay • שיחה • מיזם אוניברסיטת חיפה ממשיך 11:24, 18 ביולי 2013 (IDT)
replies: text: ::אני שואל את עצמי מה גורם למוסד לפרסם ברשימת הסגל האקדמי דווקא מרצים זוטרים ולא בעלי תואר ד"ר ופרופסור. רק לי זה נראה מוזר?

text: ::מר דבש, לא האשמתי איש בשום דבר, וגם לא כתבתי מילה על מה שאתה מרוויח. קבעתי, ואני מתקשה להאמין שתחלוק על זה, שיש לכם, כמו לכל מוסד שמלמד משהו, עניין גדול בפרסומת וגם אינכם מתנגדים להרוויח משהו. זו לא האשמה, זו נורמה לגיטימית.

text: ::לעניין החשיבות, כדומני שזה תלוי במספר הלומדים בשנה. כמה? נרו יאיר • שיחה • י"א באב ה'תשע"ג • 16:23, 18 ביולי 2013 (IDT)
מר יאיר, עורכי/ות ויקיפדיה, שלום. אני מודה לך על ההבהרה, הנקודה הובנה. אני שמח שאתה בא בעמדה ביקורתית, דומני שזה חשוב על-מנת להבהיר את עמדתנו בנושא לקהל העורכים. כפי שהסברתי שלשום, אני מודע לכך שכבעל אינטרסים, איני ראוי לנקוט עמדה על במה זו, המקפידה על נייטראליות. אכן, גם אם המניע אינו כספי, טבעי שאפעל למען קידום מטרות המקום שבו אני עובד, זו גם חובתי. אני רק מביא לידיעת העורכים מידע שיעזור להם להחליט האם הערך ראוי להופיע באנציקלופדיה או לא.
כמה מילים על הסגל: צריך להבחין בין בית הספר לשפות לבין תכנית המוסמך. הלינק שהבאת כולל את סגל המורים בבית הספר לשפות בלבד, רשימת המרצים שהבאתי בפוסט הקודם כוללת את המרצים בתכנית המוסמך, כפי שהם מופיעים באתר האינטרנט שלנו בדף על התכנית לתואר שני. 
באשר למספר הסטודנטים שלנו: השנה נרשמו אצלנו בסה"כ כ-320 תלמידים בארץ ובעולם (כולל תלמידים בקורסי שפה ותלמידי מוסמך לשנת 2013-2014). כעמותה, אנחנו מקפידים על שקיפות הנתונים, כך שכל אחד מוזמן לבוא לעיין ברשימות הסטודנטים במשרדינו. מכונים אחרים בירושלים, כמו מכון ון ליר ובית הספר למקרא וארכיאולוגיה מונים למיטב ידיעתי הרבה פחות סטודנטים בשנה, וזכו לערכים בויקיפדיה העברית. השיקול בהכנסת ערך תלוי כנראה לא רק בכמות הסטודנטים, כי אם באיכות הפעילות האקדמית של המוסד.  
בברכה,
יצחק דבש, מכון פוליס213.151.63.182 00:07, 19 ביולי 2013 (IDT)

text: בוקר טוב. השתכנעתי מההבהרות. Assayas • שיחה • 08:13, 19 ביולי 2013 (IDT)
נסיתי לנסח מחדש את הערך בצורה יותר אובייקטיבית ופחות פרסומית. אשמח לקרוא את עמדכם בנושא. 
יצחק
thread_title: חשיבות